Dino Zoff

Dino Zoff () er ein italiensk tidlegare fotballkeeper og -trenar. Han var kaptein for Italia då landet under VM i fotball 1982 vann sin tredje VM-tittel.

 Karriere som spelar 
Zoff spelte 112 landskampar og deltok i fire verdsmeisterskap. I 1982 krona han den 22-årige karrieren som 40-åring ved å vinne VM i Spania. Han er den eldste fotballspelaren som er blitt verdsmeister (per 2009).

Zoff sette fleire rekordar i løpet av karrieren, mellom anna spelte han i perioden frå 20. september 1972 og 15. juni 1974 heile 1143 minutt på landslaget utan å sleppe inn mål. For klubben Juventus spelte han kvar einaste seriekamp 330 serierundar på rad. Han spelte i alt 570 Serie A-kampar.

 Trenarkarriere 
Som trenar vann Dino Zoff UEFA-cupen 1989/90 med Juventus. Seinare trente han Lazio og Fiorentina. Etter VM 1998 overtok han treneransvaret for det italienske landslaget etter [Cesare Maldini, og to år seinare tok Italia sølv i EM. Etter tapet (1-2) mot Frankrike på Golden Goal trekte han seg som landslagstrenar same kveld. Etterfølgjaren til Zoff vart Giovanni Trapattoni.

 Kjelder 
 Denne artikkelen bygger på «Dino Zoff» frå , den 31. mai 2009. 


Kategori:Italienske fotballspelarar
Kategori:Italienske fotballtrenarar
Kategori:Udinese-spelarar
Kategori:Mantova-spelarar
Kategori:Napoli-spelarar
Kategori:Juventus-spelarar
Kategori:Målvakter i fotball
Kategori:Spelarar i Fotball-EM 1968
Kategori:Spelarar i Fotball-VM 1970
Kategori:Spelarar i Fotball-VM 1974
Kategori:Spelarar i Fotball-VM 1978
Kategori:Spelarar i Fotball-EM 1980
Kategori:Spelarar i Fotball-VM 1982